Diari Oficial de la Generalitat Valenciana


Sumari del DOGV 3904, del 26-12-2000 (2000/10660)

Informació pública de l'alternativa tècnica per al desenrotllament de la unitat d'execució única del sector de planejament PP-8 del Pla General d'Ordenació Urbana d'aquest terme municipal.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3904

Data del DOGV
:   26-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10291


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'alternativa tècnica per al desenrotllament de la unitat d'execució única del sector de planejament PP-8 del Pla General d'Ordenació Urbana d'aquest terme municipal. [2000/M10230]
  
Per mitjà d'aquest edicte, es fa públic que l'alcalde, en data 10 de novembre de 2000, amb el número 2.544, ha dictat la següent resolució que literalment expressa:
  
" ...Vista la instància presentada pel senyor José González Coco, amb el número de registre d'entrada 9.140, de 25 d'octubre de 2000, per mitjà de la qual s'adjunta una alternativa tècnica per al desenrotllament de la unitat d'execució única del sector de planejament PP-8 del Pla General d'Ordenació Urbana d'aquest terme municipal.
  
Atés el que s'ha establit en els articles 45 i 46 de la Llei Reguladora de l'Activitat Urbanística, així com aquells de general aplicació, resolc:
  
Primer
  
Sotmetre a informació pública per a la programació del sector PP-8 del vigent Pla General d'Ordenació Urbana de la Vila Joiosa, integrada pels següents documents:
  
- Alternativa tècnica, memòria general.
  
- Alternativa tècnica, avantprojecte d'urbanització.
  
Tot això presentat pel senyor José González Coco, per mitjà d'instància de 25 d'octubre de 2000, registrada amb el número 9.140.
  
Segon
  
Remeteu avís previ a la publicació de l'anunci d'informació pública, amb el mateix contingut de l'edicte, als qui consten en el cadastre com a titulars de drets afectats per l'actuació proposada.
  
Tercer
  
El tràmit d'informació pública serà de 20 dies hàbils que es computaran a partir de la publicació del corresponent anunci per mitjà d'edicte en un diari d'informació general editat a la Comunitat Valenciana i - posteriorment o simultàniament - en el Diari Oficial de la Generalitat Valenciana. Es podran presentar alternatives tècniques i al·legacions durant el dit període. Les proposicions juridicoeconòmiques es presentaran durant els cinc dies següents al venciment del termini anterior. Aquests terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això en la quantia que reglamentàriament es determine. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als qui, per desconéixer-la, presenten pliques prematurament.
  
Quart
  
Les alternatives tècniques es presentaran la vista, amb la documentació expressada en els apartats a) i b) de l'article 32 de la Llei Reguladora de l'Activitat Urbanística, acompanyada, si és procedent, de projectes complementaris. Les proposicions juridicoeconòmiques s'han de presentar en plica tancada amb la documentació dels apartats c) i d), del mateix article.
  
Cinqué
  
L'acte d'obertura de pliques se celebrarà en la següent data hàbil a la conclusió del termini per a presentar-les, a les oficines de la secretaria d'este ajuntament al carrer Major, número 14.
  
Sisé
  
Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant aquest període, podran associar-se unint les seues proposicions ...".
  
Contra aquesta resolució no es pot interposar cap recurs administratiu ni jurisdiccional, per constituir un acte de tràmit que no decideix directament ni indirectament el fons de l'assumpte, no determina la impossibilitat de continuar el procediment i no produeix indefensió o perjuí irreparable a drets i interessos legítims.
  
El que faig públic a fi de donar compliment al requisit establit en l'article 46.3 de la Llei Reguladora de l'Activitat Urbanística.